CELEX: 32021D0506(01)
Language: mt
Date: 2020-12-09 00:00:00
Title: Id-Deċiżjoni H11 tad-9 ta’ Diċembru 2020 dwar il-posponiment tal-iskadenzi msemmija fl-Artikoli 67 u 70 tar-Regolament (KE) Nru 987/2009 kif ukoll fid-Deċiżjoni Nru S9 minħabba l-Pandemija tal-COVID-19 (Test b’rilevanza għaż-ŻEE u għall-Ftehim KE/l-Iżvizzera) 2021/C 170/04

6.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 170/4
            
         
      ID-DEĊIŻJONIH11
      
      tad-9 ta’ Diċembru 2020
      dwar il-posponiment tal-iskadenzi msemmija fl-Artikoli 67 u 70 tar-Regolament (KE) Nru 987/2009 kif ukoll fid-Deċiżjoni Nru S9 minħabba l-Pandemija tal-COVID-19
      (Test b’rilevanza għaż-ŻEE u għall-Ftehim KE/l-Iżvizzera)
      (2021/C 170/04)
      IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TAS-SIGURTÀ SOĊJALI,
      Wara li kkunsidrat l-Artikolu 72(a) tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni tas-sistemi tas-sigurtà soċjali (1), li skontu hija responsabbiltà tal-Kummissjoni Amministrattiva li tittratta l-kwistjonijiet amministrattivi kollha jew il-kwistjonijiet kollha ta’ interpretazzjoni li jinħolqu mid-dispożizzjonijiet tar-Regolament (KE) Nru 883/2004 u tar-Regolament (KE) Nru 987/2009 tal-Parlament Ewropew u tal-Kunsill (2),
      Wara li kkunsidrat l-Artikoli 35 u 65(8) tar-Regolament (KE) Nru 883/2004, u l-Artikoli 67 u 70 tar-Regolament (KE) Nru 987/2009,
      Wara li kkunsidrat il-ġurisprudenza tal-Qorti tal-Ġustizzja li tgħid li tista’ tiġi invokata forza maġġuri jekk in-nonkonformità mal-obbligi ġuridiċi kienet attribwita għal ċirkostanzi lil hinn mill-kontroll ta’ dak li jkun, li kienu anormali u imprevedibbli u l-konsegwenzi tagħhom ma setgħux jiġu evitati minkejja l-eżerċitar tad-diliġenza kollha dovuta (ara s-sentenza tal-Qorti tal-Ġustizzja tat-13 ta’ Lulju 1995, C-391/93 Perrotta, EU:C:1995:240)
      Billi:
      
                  (1)
               
               
                  L-Istati Membri ġew affettwati b’mod uniku mill-konsegwenzi tal-kriżi tat-tifqigħa tal-COVID-19. Il-kriżi xxekkel b’mod sinifikanti l-proċeduri ta’ ħidma normali fl-istituzzjonijiet rilevanti fl-Istati Membri u toħloq sitwazzjoni eċċezzjonali fejn l-operat normali tal-proċeduri ta’ rimborż mhuwiex possibbli.
               
            
                  (2)
               
               
                  Meta jiġu applikati r-regoli dwar ir-rimborż fl-Artikoli 67 u 70 tar-Regolament (KE) Nru 987/2009, jeħtieġ titqies kemm hi unika s-sitwazzjoni.
               
            
                  (3)
               
               
                  Minħabba l-fatt li s’issa l-Istati Membri u l-istituzzjonijiet kompetenti tagħhom ġew affettwati b’mod differenti mit-tifqigħa tal-COVID-19, u l-iżvilupp ulterjuri tat-tifqigħa għadu mhux prevedibbli, se jkun meħtieġ li s-sitwazzjoni tiġi mmonitorjata kontinwament. Meta u fejn meħtieġ, din id-deċiżjoni jenħtieġ li tiġi modifikata kif xieraq u jistgħu jiġu konklużi ftehimiet addizzjonali bejn l-Istati Membri.
               
            IDDEĊIDIET KIF ĠEJ:
      
                  1.
               
               
                  L-iskadenzi kollha għall-introduzzjoni u l-ħlas tat-talbiet imsemmija fl-Artikoli 67 u 70 tar-Regolament (KE) Nru 987/2009 kif ukoll fid-Deċiżjoni Nru S9 li jintemmu bejn l-1 ta’ Frar 2020 u t-30 ta’ Ġunju 2021 inklużi, għandhom jiġu estiżi għal perjodu ta’ sitt xhur.
               
            
                  2.
               
               
                  Din id-Deċiżjoni tissostitwixxi d-Deċiżjoni Nru H9 tas-17 ta’ Ġunju 2020 (3).
               
            
                  3.
               
               
                  Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea. Għandha tapplika mill-10 ta’ Diċembru 2020.
               
            
         
            
               Il-President tal-Kummissjoni Amministrattiva
            
            Moira KETTNER
         
      
      
         (1)  ĠU L 166, 30.4.2004, p. 1
      
      
         (2)  ĠU L 284, 30.10.2009, p. 1
      
      
         (3)  ĠU C 259, 7.8.2020, p. 9.